Tok tok tok 1,5+
2026-04-10 17:00 (Europe/Paris) | Sodni stolp
Tok tok tok 1,5+
Le naprej, poezija!

Mateja Bizjak Petit / Koprodukcija s Centre de Créations pour l’Enfance in FMTM / 30 min

Uprizoritev Tok tok tok je poetičen in igriv triptih, ki malčke in njihove spremljevalce povabi, da vstopijo in se prepustijo gledališkemu potovanju skozi poezijo.
Prva pesem V tvojih očeh avtorice Dorothée Volut jih popelje v deželo široko odprtih vesolj, tistih, ki se nas dotikajo od blizu, in tistih čarobno neskončnih, ki si jih je vizualno zamislila Lucie Félix.
Druga pesem Sonce je potrkalo na moja vrata avtorja Pierra Solettija jih zaziba v lepoto sveta, ki jo zaznamo skozi žarke iskrive radosti, ki jih je narisala Raphaële Enjary.
Tretja pesem Pesem ti raste pod kožo avtorice Fabienne Swiatly pa jih povabi v samo srce poezije z odkrivanjem povsem novih obzorij s pomočjo objektov iz tekstila Myriam Colin.
Igralka in glasbenik v objemajočem zvočnem prostoru ponujata živahno in stimulativno gledališko doživetje skozi prizmo igre. Igre, ki ničesar ne vsiljuje, ampak vabi. Igre besed, zvokov, barv in giba. Okrog treh poetičnih interpretacij bivanja in ustvarjanja zaživijo trije svetovi. Mali in veliki gledalec sta povabljena, da odkrivata lepoto preprostosti, ki ju obdaja, skoznjo zaslutita vsak svoje notranje vesolje ter se prepustita estetskemu dihanju in preprosto uživata v bogastvu lastne
intuitivne domišljije.
Predstavo je selektor dr. Igor Tretinjak uvrstil v program 13. bienala lutkovnih ustvarjalcev Slovenije z obrazložitvijo:
Predstava Tok tok tok nagovarja gledalce, katerih starost se še vedno meri v mesecih in za katere je gledališče, tako kot svet okoli njih, čarovnija, v kateri v vsakem trenutku odkrivajo nekaj novega. V tem uprizoritvenem triptihu izvajalka Barbara Jamšek in glasbenik Urban Kolarič gledalce vodita na potovanje skozi barve in oblike na izjemno subtilen, nežen in sugestiven način. Režiserka Mateja Bizjak Petit je posebno pozornost namenila ritmu tako
na mikro kot na makro ravni, pozornost otrok (in odraslih) pa z lahkoto obdrži s subtilnimi in premišljeno usklajenimi spremembami in presenečenji ter z nenehnimi fizičnimi akcijami, prilagojenimi malčkom.

Nakup kart

Povezava do originalnega članka

Coda JAZZsperiment
2026-04-10 18:00 - 20:00 | Maribor center / Atrij
V glasbeni šoli KUD Coda letos pripravljamo nekaj posebnega – tematski koncert, posvečen jazzu! Po odličnem odzivu na lanski jubilejni koncert smo se odločili, da takšne večere uvrstimo kar med stalne dogodke, saj si tako mentorji kot učenci želimo še več priložnosti za nastopanje.
Na odru boste lahko slišali jazz klasike in priredbe – od romantične Fly Me to the Moon, funky Chameleona, do legendarnega Pink Pantherja, na repertoarju pa se bo znašlo tudi nekaj slovenskih zimzelenih uspešnic, kot sta Ne čakaj na maj in Čez šuštarski most. Pesmi smo izbirali mentorji z namenom, da učencem približamo jazz, jim predstavimo nekaj novega in jih spodbudimo k raziskovanju tega žanra.
Pridite, poslušajte, začutite jazz in podprite naše mlade glasbenike! S koncertom bomo odprli dogajanje na zunanjem odru v Vetrinjcu.
Vstop je prost, nas boste pa lahko podprli s prispevki in nakupom našega mercha. Se vidimo!

Povezava do originalnega članka

Politically Uncorrect
2026-04-10 20:00 - 2026-04-11 03:00 | Maribor center / Klub Narodnega doma
Zasedba Poetically Uncorrect se je rodila iz sodelovanja, prijateljstva, ljubezni in prepiranja treh ustvarjalcev – Gergelyja Dózse z Madžarske, Maje Dekleva Lapajne iz Slovenije in Simeona Huzuna iz sveta nomadizma. Osebki so sicer doma v klovnovstvu, plesu in gledališču, ob prehodu v glasbo pa so zgradili še en poetičen dom – svojstven svet s čudovito krhkimi koncerti in glasbenim albumom Enkrat drugič.
Poetically Uncorrect se žanrsko gibljejo nekje med samoreflektivnim pankom, nežnimi intimnimi zvočnimi pokrajinami, kaotičnimi uživancijami, iskanjem lepote v fušu, strastnimi življenjskimi napevi z neskončnimi končevanji, treši sintesajzerskimi utripi in igranjem na plastenko vode. Skratka, Poetically Uncorrect so žanrsko nekorektni.
Rezervacije: rezervacije@ziz.si
Vstopnice: 5 €

Povezava do originalnega članka

Blues, Jazz & Rock’n’Roll Vibes
2026-04-10 21:00 | Maribor center / Vinska klet Vinag ( Trg svobode 3, 2000 Maribor)
Pripravi se na večer ritma, energije in žive glasbe 10. aprila tuneli Vinag oživijo z jazzom, funkom, bluesom in rock’n’rollom. Edinstveno vzdušje, nalezljivi groove-i in energija odra – doživetje za vse čute
Na odru Vinske kleti Vinag bosta nastopili dve odlični skupini: DABLABLUES in MAGIC POND
Pričakuj večer poln live music, cocktails & specials, plesnih ritmov in prave koncertne atmosfere.
STAY OUT AND GET JAZZED.

Datum: 10. 4. 2026
Pričetek: 21:00
Dress Code: Vintage
Vibes – Jazz elegance & Rock’n’Roll style

Zaželjene so Retro obleke, usnje, klobuki, jazz eleganca ali rock’n’roll energija – naj tvoj stil govori glasno. Pridi na večer, kjer se srečajo jazz groove, blues soul in rock’n’roll energija. Dobra glasba, dobri koktajli in dobra družba.

Povezava do originalnega članka

Kvačkanjada
2026-04-11 09:00 - 15:00 | Maribor center / Vetrinjski dvor, Vetrinjska ulica 30, Maribor
V sklopu vseslovenske akcije Dan za spremembe, vas vabimo na prav poseben prostovoljski dogodek – KVAČKANJADO!
Ustvarimo sence za lepši jutri! Cel dan bomo vrteli kvačke in ustvarjali pisane “strehice”.
Te unikatne kvačkane mojstrovine bodo kasneje krasile in senčile naš Žički prehod, ki bo tako dobil popolnoma novo, umetniško podobo.

Povezava do originalnega članka

Izmenjevalnica rastlin in cvetličnih loncev
2026-04-11 09:30 - 12:30 | Maribor center / Kulturni inkubator, Koroška cesta 18
Dan za spremembe na MKC Maribor
V soboto, 11. aprila 2026, bo znoval potekala vseslovenska prostovoljska akcija Dan za spremembe, ki jo pripravlja Slovenska filantropija. Na MKC Maribor se akciji pridružujemo z izmenjevalnico rastlin in cvetličnih loncev, ki bo v Kulturnem inkubatorju med 9.30 in 12.30.
MKC Maribor se pridružuje akciji z dogodkom Izmenjevalnica rastlin in cvetličnih loncev.
V sproščenem vzdušju se bomo podružili in si izmenjali zelene prijateljice, nasvete o negi le-teh in razpravljali o višanju kakovosti življenja preko ozelenjevanja prostorov.
Za izmenjevalnico so pa dobrodošle tako notranje kot zunanje rastline.

Povezava do originalnega članka

Zgodba o barvah 6+
2026-04-11 10:00 | Mala dvorana
Zgodba o barvah 6+

Subcomandante Marcos / 50 min

Podelimo si pipo miru in prisluhnimo zgodbi o vseh barvah, ki jih na svojem perju čuva papiga ara. Poglejmo jo – to pisano papigo! Težko verjamemo, da je na eni ptici toliko barv. Nekoč pa ni bila taka. Bila je črno bela. In svet, po katerem je letala, je bil črno bel – in bilo je dolgočasno. Na svetu ni bilo veselja. Bogovi so bili zato sitni in prepirljivi, a tudi modri. Dogovorili so se, da bodo svet pobarvali. Barve so našli v srcu zemlje, visoko na nebu, v otroškem smehu in upanju.
Potem so se barve pomešale in se ljubile in nastajale so nove in nove. Z njimi so bogovi pobarvali svet. Nekaj barve je padlo tudi na ljudi, zato so ti različnih barv in različno razmišljajo. In vse barve so shranjene na ari, da ljudje ne bi pozabili nanje. In svet bo srečen, ko bo imela na njem vsaka barva in vsak način razmišljanja svoje mesto.
Zgodba o barvah prihaja iz Mehike, iz pokrajine Chiapas, kjer se zapatisti že 30 let borijo za dostojanstveno in avtonomno življenje staroselske skupnosti.
Njen avtor Subcomandante Marcos je bil dolga leta glasnik zapatističnega gibanja. Moder, duhovit, neizprosen borec za življenje. Za svet mnogoterih svetov. Za človeka, ki živi z naravo in ne proti njej.

Nakup kart

Povezava do originalnega članka

Medkulturno druženje: Dajte nam mir!
2026-04-11 10:00 | PEKARNA MAGDALENSKE MREŽE
11. 4. 2026 med 10.00 in 15.00,Pekarna Magdalenske mreže
Medkulturno druženje: Dajte nam mir!
V soboto, 11. 4. 2026, te ob Dnevu za spremembe, Slovenska filantropija in Pekarna Magdalenske mreže v sodelovanju z mrežo “Prostovoljstvo v Mariboru”, vabimo v Pekarno Magdalenske mreže (Kulturni center Pekarna, Ob železnici 16, Maribor) na medkulturno druženje z naslovom “Dajte nam mir!”.

Tekom druženje se bomo pogovarjale_i v različnih jezikih, se lotile ročnih del značilnih za različne kulture in okušale dobrote z različnih koncev sveta. Pridružila se nam bo tudi pogovorna skupina Amnesty International Slovenije.

Vabljene na druženje brez meja z zahtevo po miru.

Dogodek poteka kot obeležitev vseslovenske prostovoljske akcije Dan za spremembe, ki spodbuja ljudi k aktivnemu odzivu na potrebe svoje skupnosti. Na nacionalni ravni Dan za spremembe koordinira Slovenska filantropija.

Povezava do originalnega članka

Glinena hiška za žuželke z Anjo Kozel
2026-04-11 10:00 - 13:00 | Maribor center / Vetrinjski dvor, Vetrinjska ulica 30, Maribor
Na delavnici bomo iz gline ustvarjali unikatne hiške za koristne vrtne žuželke. Spoznali bomo osnovne tehnike ročnega oblikovanja in dela z glino. Hiške bomo okrasili z naravnimi vzorci in teksturami. Izdelki se bodo po sušenju žgali ter nato glazirali in bodo primerni za uporabo na vrtu ali balkonu. Delavnica je primerna za otroke in odrasle, predznanje ni potrebno.
Zakaj se udeležiti delavnice?

Ustvarite unikatno hišico za koristne vrtne žuželke, ki bo lep in uporaben dodatek za vrt ali balkon.
Spoznate osnovne tehnike ročnega oblikovanja ter dela z glino na sproščen in ustvarjalen način.
Preizkusite okraševanje z naravnimi vzorci in teksturami ter razvijate svojo domišljijo.
Preživite kakovosten čas v prijetni družbi – delavnica je primerna za otroke in odrasle, predznanje ni potrebno.

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave:Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa

Prispevek: 5,00 EUR z DDV / posamična (1 odrasel in 1 otrok). Materiali so vključeni.
Dogodek organizira Zavod MARS Maribor skupaj z ustvarjalkami in ustvarjalci ter drugimi partnerji s finančno podporo Mestne občine Maribor – program kultura: MARSov interdisciplinarni kulturno-vzgojni program.
O mentorici:
Anja Kozel je leta 2011 zaključila V. stopnjo izobraževanja na Srednji šoli za oblikovanje v Mariboru, smer Tehnik uporabnih predmetov. Po uspešno zaključeni srednji šoli se je odločila za študij na Pedagoški fakulteti v Mariboru, smer Likovna pedagogika (UNI), kjer je leta 2015 diplomirala. Od januarja 2025 ima registrirano osebno dopolnilno delo in izdeluje unikatne keramične izdelke, ter keramične izdelke po naročilu. Kot prostovoljka je že trikrat sodelovala na festivalu Art kamp, kjer je pridobila pomembne izkušnje in vpogled v izvedbo likovnih in ustvarjalnih programov. Veseli jo kreativno delo in delo z mladimi, kar jo je tudi navdihnilo za pisanje magisterija na področju Likovne pedagogike.

Povezava do originalnega članka

Gnilo jajce nosim (iz Ljubljane v Maribor)
2026-04-11 19:00 - 22:00 | Maribor center / Studio
Banda ferdamana
Ko Banda povabi Snig v gosté,
nam pušeljc v vazi spet zelené.
Sijalo, sijalo bo sončece, ko se bo po tistih stezicah iz Ljubljane pripeljala na Štajersko naša prijateljska impro skupina. Še Trzinka bo zgodaj vstala, da ne bo zamudila tega nastopa, polnega ljudskih pesmi, ki to so ali pa ki to še bodo. Prizore bodo povezovali bistri potočki, konjička dva, miška iz mišnice, Abraham s sedmimi sinovi, …Ena predstava, dve impro skupini – ker mi se imamo radi!
Drobna ptičica je priletela in mi šepnila na uho, da bo predstava 11. aprila v Vetrinjc – BarCoda (KUD Coda) ob 19:00!
Vstopnina 5€
IMPROvizacijsko gledališče je vrsta gledališča, kjer prizori nastajajo spontano z inspiracijo predlogov iz publike. Ne potrebujemo scenarija, scene ali kostumov, potrebujemo pa tebe – pridi popestrit predstavo s svojimi divjimi idejami, samo zate jih bomo spravili na oder!

Povezava do originalnega članka

LEONART - Izštekani doma 2026
2026-04-11 20:00 | Maribor center / Sodni stolp
Leonart Izštekani doma se po treh zaporednih letih in petih razprodanih koncertih že četrto leto zapored vrača v Sodni stolp – zdaj pa je to zagotovo res že tradicija! V okrepljeni zasedbi bodo zimzelene uspešnice in sveže glasbene stvaritve skupine znova zazvenele v edinstvenem ambientu. Po dveh izdanih albumih ( Visoko v nebo in Vrh sveta ) so Leonart svoj glasbeni izraz, prepleten z različnimi žanri, nadgradili z akustično dimenzijo in izidom Izštekanega albuma. Tik pred vrati pa je tudi izid tretjega studijskega albuma. VSTOPNICE
Predprodaja • 20 € (do 31. 3. 2026)
Redna cena • 25 € (od 1. 4. 2026 naprej)

Povezava do originalnega članka

Otvoritev razstave: Tomaž Pandur – Iskanje in definiranje lepote
2026-04-12 00:00 - 2026-06-05 00:00 | 657581418_1612049137432187_2009364075541795509_n
Poklon ustvarjalcu, ki je s svojo vizijo spremenil podobo slovenskega gledališča.
»Umetnost je iskanje in definiranje lepote. To je bistvo našega bivanja in obstoja.« – Tomaž Pandur
Ob deseti obletnici smrti režiserja Tomaž Pandur pripravljajo Drama SNG Maribor, Festival Borštnikovo srečanje in Umetnostna galerija Maribor skupni program v poklon enemu najpomembnejših slovenskih gledaliških ustvarjalcev.
Razstava v UGM Kabinet skozi črno-bele gledališke fotografije fotografa Angelo Božac in arhivsko gradivo predstavlja šest ključnih Pandurjevih uprizoritev iz obdobja njegovega umetniškega vodenja mariborske Drame med letoma 1989 in 1996: Faust, Hamlet, Carmen, La divina commedia (Inferno, Purgatorio in Paradiso), Ruska misija in Babylon. Te predstave so v devetdesetih letih močno zaznamovale mariborsko in slovensko gledališče ter ga postavile na mednarodni zemljevid. Razstava razkriva Pandurjev izrazit vizualni slog, njegovo fascinacijo z lepoto, simboliko in ustvarjanjem novih odrskih svetov, ki so postali prepoznavni del njegove umetniške poetike.
Avtorice razstave: Livija Pandur, Tanja Lužar (Drama SNG Maribor), Živa Kleindienst (UGM)
Koordinacija: Sarita Zupanc
OTVORITEV: nedelja, 12. april, 11.00

Za več informacij o razstavi imate tukaj.

Povezava do originalnega članka

Blup?
2026-04-12 11:00 - 12:00 | Maribor center / Dvorana generala Maistra
6. predstava abonmaja Kekec 2024/2025
Ljudje smo biološko in kulturno povezani z vodo, ki je z nami vsak trenutek našega življenja. Njeni zvoki nas vračajo v stik z naravo in svežino njenega navdiha, občudujemo njeno gibkost in lesket ter se bojimo njene uničujoče moči.
Otroci do vode čutijo posebno nagnjenje. Privlači jih njena bližina, čofotanje, skakanje po lužah in škropljenje z vodo pa so vzor otroške igre. Tej simpatiji so ustvarjalci sledili pri oblikovanju zvočne in vizualne podobe predstave. Glasbo v živo izvajajo na vrsti izvirnih vodnih inštrumentov in vodo uporabljajo kot prvovrsten medij lutkovne animacije: lahko prevzame katerokoli obliko, a je sama brez nje.
ZGODBA: Znanstvenike med poskusi z vodo preseneti obisk vodnega bitja Blupa, ki nenadoma pljuskne v njihov laboratorij. Smukne v rokavico, steče po cevi, se prelije v kad in drugo posodje. Na poti srečuje vodovodne predmete, ki oživijo in postanejo junaki lutkovnih prigod. Blup opazuje dogajanje in priskoči na pomoč vsakemu, ki ga potrebuje: da piti žejnemu kužku, pogasi ogenj, zalije rožo ali počisti umazanijo. A njegove dobrosrčnosti se zavemo šele, ko Blup nenadoma izgine.
Predstava traja 45 minut.
Vsaki predstavi abonmaja Kekec sledi še brezplačna delavnica – ustvarjalnica na temo predstave z mentorji Zavod Mars Maribor.
OPOZORILO: OD 1. DO 7. VRSTE SEDIJO OTROCI, OD 8. DO 17. VRSTE SEDIJO SPREMLJEVALCI. OTROCI LAHKO SEDIJO SKUPAJ S SPREMLJEVALCI OD 11. DO 17. VRSTE ALI NA BALKONU.
Ker želimo otrokom omogočiti nemoteno spremljanje predstave, smo prvih deset vrst v dvorani rezervirali zanje. Spremljevalci lahko sedite od 11. vrste nazaj ali na balkonu, enako velja za spremljevalce, ki želijo sedeti skupaj z otroki. Vljudno prosimo za upoštevanje sedežnega reda in se vam zahvaljujemo za razumevanje.
Povezava do originalnega članka

Festival oblikovanja Maribor
2026-04-13 00:00 - 2026-04-16 00:00 | Maribor center / Ikonik Society Club (Na Poljanah 18), Vetrinjski dvor, Sodni stolp, Media Nox
SŠOM vabi na 11. FOMB 2026, ki bo med 13. in 16. aprilom v Ikonik Society Clubu in razstaviščih v Mariboru. Tema festivala je nostalgija, poudarek pa na ustvarjalnosti, trendih in mladih oblikovalcih.
Festival oblikovanja Maribor (FOMB) je večdnevni dogodek, ki predstavlja aktualne oblikovalske trende skozi ustvarjalnost mladih. Njegov namen je povezovati izobraževanje s prakso, spodbujati razvoj talentov ter mladim približati poklice, za katere se izobražujejo na Srednji šoli za oblikovanje Maribor.
Festival bo potekal štiri dni:

13. aprila bo Dan medijcev,
14. aprila Dan frizerjev,
15. aprila Dan oblikovalcev,
16. aprila pa zaključna svečanost.

Program vključuje predstavitve, okrogle mize in produkcije s priznanimi strokovnjaki. Pomemben del festivala so tudi razstave dijakov v Vetrinjskem dvoru, Sodnem stolpu in Media Noxu.
Predstavljeni bodo zaključni izdelki dijakov ter dela natečaja FOMB, ki vključuje devet kategorij – od fotografije in filma do modne ilustracije in pričeske.

Povezava do originalnega članka

Fotografija 60. in 70. let
2026-04-13 17:00 | PEKARNA MAGDALENSKE MREŽE
13. 4. 2026 ob 17.00, Pekarna Magdalenske mreže
Predavanja iz umetnostne zgodovine: Ujeti trenutek

Fotografija 60. in 70. let

V ponedeljek, 13. 4. 2026 te ob 17.00 vabimo v prostore Pekarne Magdalenske mreže na predavanje iz umetnostne zgodovine. Letošnja tema bo Zgodovina fotografije, sedmo predavanje pa se nanaša na fotografijo 60. in 70. let.

Že osmo leto zapovrstjo nadaljujemo z brezplačnim ciklom predavanj, srečanja se odvijajo tedensko v razponu dveh mesecev in trajajo dve šolski uri. Potekajo vsak ponedeljek ob 17.00. Predavanja izvaja dipl. umetnostni zgodovinar Simon Žlahtič.

Letošnji cikel bo tako zavzemal zgodovino fotografije, njen razvoj, predstavil različne tehnike in šole, kot tudi predstavil temeljne fotografinje in fotografe za poznavanje zgodovine fotografije. Našteto bo zajeto v osmih predavanjih, v katerih bomo obdelali različne teme, kot so: začetki fotografije, portret 19. stoletja, žurnalistična fotografija, umetniška fotografija, fotografsko eksperimentiranje, realizem in impresionizem v fotografiji, fotografi na slovenskem, modernistična fotografija, aktivistična fotografija, fotografija kot dokumentiranje land arta, digitalna fotografija, sodobna fotografija.

Predavanja bodo podprta z obilico slikovnega materiala. Tekom predavanj si bomo ogledali več kot 300 fotografij, za nazornejše razumevanje in spoznavanje fotografije.

By Gautier Poupeau – https://www.flickr.com/photos/lespetitescases/4850285496/in/photostream/, CC BY 2.0, https://commons.wikimedia.org/w/index.php?curid=37268792

Fotografija 60. in 70. let

V umetnosti ni več prevladujoče tendence po realističnem upodabljanju. Najbolj zanimive stvari se dogajajo v krogih modernizma. Tri prevladujoči tokovi tako zaznamujejo fotografsko ustvarjanje: Nadaljevanje dokumentarne smeri, fotografija kot likovna umetnost in pa proti koncu 70. let še avtorefleksija medija.

Teme predavanj:
Začetki fotografije, portretno 19. stoletje, fotografija na prelomu stoletja, modernizem v fotografiji pred 2. sv. vojno, realistične smeri v fotografiji pred 2. sv vojno, modernizem v fotografiji po 2. sv. vojni, fotografija 60., 70. let, fotografija po letu 80

Povezava do originalnega članka

Diskusija o filmu: High School Musical 2
2026-04-13 17:00 - 19:00 | Kulturni inkubator
DISKUSIJA O FILMU HIGH SCHOOL MUSICAL 2
Ponedeljek, 13. april 2026 // 17.00-19.00 // Kulturni inkubator
Znan je novi datum diskusije o filmu High School Musical 2, ki bo v ponedeljek, 13. aprila 2026, ob 17. uri v Kulturnem inkubatorju. [english text below]

Po prestavljenem večeru zdaj vemo “What time is it?”. Čas, da raziskujemo ta “Fabulous” film. Lahko “Bet on it”, da bomo ponovile_i HSM večer. Oboževalke_ci filma High school musical 2 bomo odkrivale_i, kako lahko počitniško delo spremeni odnose s sočolkami_ci. Poskrbljeno bo tudi za sveže kokice in druge prigrizke.
Bomo “Work this out”?
___________
[ENGLISH] We have a date!
After the postponed evening, we now know “What time is it?”. Monday, April 13th at 5.00 PM at Kulturni inkubator. Time to explore this “Fabulous” movie. You can “Bet on it” that we will repeat the HSM evening. High School Musical 2 fans will discover how summer work can change relationships with classmates. Fresh popcorn and other snacks will also be provided.
Will we “Work this out”?

Če te skrbi varnost v mestu ali na poti do nas, lahko na dogodku spremeniš svoj spolni izraz v takega, kot ti je udoben. Za zasebnost je poskrbljeno s spolno nevtralnimi stranišči z možnostjo zaklepanja. Tukaj smo, če potrebuješ pomoč ali koga za pogovor.
If you are concerned for your safety in the city or while getting to our location, you can change your gender expression to what you feel comfortable with at the event. We ensure privacy with lockable gender-neutral bathrooms. If you need help or someone to talk to, we are here for you.

Povezava do originalnega članka

Kako umiriti misli v hitrem svetu
2026-04-14 17:00 | Maribor center / Kulturni inkubator, Koroška cesta 18
Interaktivna delavnica o čuječnosti
V torek, 14. aprila 2026, ob 17. uri vas vabimo v Kulturni inkubator na delavnico čuječnosti z naslovom Kako umiriti misli v hitrem svetu?
Delavnica je brezplačna, obvezne pa so predhodne prijave na spletni strani MKC Maribor.
Čuječnost je praksa zavestnega usmerjanja pozornosti v sedanji trenutek – brez presojanja, z odprtostjo, radovednostjo in sprejemanjem. Pomaga nam upočasniti tempo vsakdana, izboljšati zbranost ter poglobiti stik s samim seboj in okoljem.
Na delavnici bomo najprej na kratko spoznali, kaj čuječnost je in zakaj je pomembna v sodobnem življenju, nato pa bomo skozi praktične vaje preizkusili, kako jo lahko vključimo v svoj vsakdan. Delavnica bo potekala interaktivno, z izkustvenim učenjem in prostorom za osebno refleksijo.
Namenjena je vsem, ki si želijo več notranjega miru in bolj uravnoteženega vsakdana.

Povezava do originalnega članka

Delavnica o čuječnosti: Kako umiriti misli v hitrem svetu
2026-04-14 17:00 - 19:00 | MKC Maribor
Delavnica o čuječnosti
Kako umiriti misli v hitrem svetu
Torek, 14. april 2026 // ob 17.00 // Kulturni inkubator
V torek, 14. aprila 2026, bo ob 17. uri v Kulturnem inkubatorju potekala delavnica o čuječnosti z naslovom Kako umiriti misli v hitrem svetu? Delvanica je brezplačna, obvezne so predhodne prijave.
Čuječnost pomeni zavestno usmerjanje pozornosti na sedanji trenutek; brez presojanja, z radovednostjo in sprejemanjem. Pomaga nam zmanjšati občutek hitenja, izboljšati zbranost ter vzpostaviti boljši stik s sabo in okolico. Na delavnici bomo najprej na kratko spoznali, kaj čuječnost je in zakaj je koristna v vsakdanjem življenju. Izvedli bomo tudi nekaj praktičnih vaj. Delavnica je zasnovana interaktivno, z izkustvenim učenjem in prostorom za refleksijo. Namenjena je vsem, ki želijo umiriti um in izboljšati kakovost svojega vsakdana.

Delavnico bo vodila Maša Širnik, psihologinja, ki se je po diplomi zaposlila v zdravstvu, kjer je delala deset let. Po nedavni selitvi na Štajersko je začela svojo samostojno psihoterapevtsko pot. Dodatno se je izobraževala iz vedenjsko-kognitivne terapije, iz čuječnosti, iz motenj spanja in iz sodobnih psihoterapevtskih pristopov. Pri svojem delu se stalno izpopolnjuje. Trenutno je vpisana na podiplomski specialistični psihoterapevtski študij integrativne transakcijske analize na Inštitutu za integrativno psihoterapijo in svetovanje (IPSA) v Ljubljani.Delavnica je brezplačna, so pa obvezne predhodne prijave do nedelje, 12. aprila 2026, na elektronski naslov lina.valant.sicanovic@mkc.si. Delavnica bo izvedena ob prijavi najmanj pet oseb.

Povezava do originalnega članka

O.B.O.D. – Mito Gegič, Igor Harb in Aljoša Harlamov: Znanstvenofantastične serije
2026-04-14 18:00 | Vetrinjski dvor
14. 4. 2026 ob 18.00, Vetrinjski dvor
Cikel Filmski pogled

O.B.O.D. – Mito Gegič, Igor Harb in Aljoša Harlamov: Znanstvenofantastične serije

V torek, 14. 4. 2026, te v okviru cikla Filmski pogled ob 18.00 vabimo v veliko dvorano Vetrinjskega dvora na živo epizodo podkasta O.B.O.D., ki bo obravnavala znanstvenofantastične serije po epidemiji kovida.

Se še spomnite epidemije in zaprtja družbe? Znanstvena fantastika se – in v serijah, ki jih lahko gledamo po letu 2022 (Severance, Silo, Fallout, Pluribus, Andor …), je pod vplivom družbenih in političnih sprememb okrepila in radikalizirala nekatere klasične z-f teme: korporativna in birokratska fašistična distopija, umetna inteligenca in svobodna volja, konec sveta … Znanstvenofantastične serije nam ne kažejo le tega, da se je svet v zadnjih letih nepovratno spremenil na slabše, ampak da je bila zdravstvena kriza le prva od kriz človeštva. Skratka, pridite, saj bo neizmerno zabavno – konec sveta morda res ne bo prišel z eksplozijo, lahko pa pride s slabimi šalami.

Podkast O.B.O.D

podkast o vsem žanrskem, sestavljajo likovni umetnik in videast Mito Gegič, filmski kritik in prevajalec Igor Harb ter urednik in publicist Aljoša Harlamov. Trenutno snemajo že osmo sezono podkasta in so pri skoraj 250 epizodah, posvečenih žanrskim filmom, serijam in knjigam. Občasno skupaj napišejo tudi kakšno filmsko kritiko za revijo Ekran, izdali pa so tudi Pojmovnik žanra (2021), slovarček žanrov, podžanrov in pojmov filmske in serialne umetnosti.

Cikel organizirajo Film Factory, Pekarna Magdalenske mreže in Mariborska knjižnica, s podporo Slovenskega filmskega centra in Mestne občine Maribor.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovale_i, kako razpadanje filmskega traku odpira nove oblike podob, pa tudi kontra – kako je mogoče prav s pomočjo podob rekonstruirati zgodbo. Posebno pozornost bomo namenile_i kinematografskim izkušnjam gledanja filma. Obravnavale_i bomo povezave med stripom in filmom kot samoniklima umetnostma ter raziskovale_i vlogo arhitekture v filmu. Zanimal nas bo tudi fenomen znanstvenofantastičnih serij in njihovih sporočil skozi desetletja televizije ter dejanski vpliv umetne inteligence na filmsko ustvarjanje. Poglobile_i se bomo v podobe žensk na filmskem platnu in razkrivale_i patriarhalne vzorce v filmskih zgodbah, obenem pa se bomo znova poklonile_i palestinskemu političnemu filmskemu gibanju ter razmišljale_i o tem, kako film oblikuje naše načine gledanja in razumevanja sveta

Cikel Filmski pogled je nadaljevanje cikla Filmski pogled (2025), cikla Filmski žanri skozi družbeno kritiko (2023, 2024), kjer smo svojo pozornost usmerili v premislek o povezavah med filmskimi žanri in družbenimi pojavi, cikla Teorija filma (2022), kjer smo spoznavali, kako lahko gledalci razne teoretske poglede tudi sami uporabimo pri lastnem gledanju vseh vrst filmov in cikla Zgodovina filma (2021) skozi katerega smo spoznali osnove zgodovine filma.

Povezava do originalnega članka

Literarna postaja: DRAGAN VELIKIĆ
2026-04-14 18:00 - 19:30 | Maribor center / Grajska kavarna, Trg svobode 1
Pogovor z avtorjem.
Dragan Velikić je eden izmed najvidnejših sodobnih srbskih pisateljev. Njegova dela so prevedena v številne jezike, mednarodno prepoznavnost pa mu je med drugim prinesel roman Rusko okno, nagrajen z ugledno NIN-ovo nagrado. Velikić je tudi dobitnik mednarodne literarne nagrade Vilenica. Pogovor z avtorjem bo usmerjal Semir Atić.
Dogodek poteka v okviru Festival slovanskih književnosti, ki letos obeležuje 20. obletnico zbirke Sto slovanskih romanov – pomembnega mednarodnega projekta, ki s prevodi povezuje sodobne slovanske literarne glasove in jih približuje širšemu bralstvu.

Povezava do originalnega članka

Tematska delavnica: tisk s šablonami
2026-04-15 16:00 - 19:00 | Maribor center / Valvasorjeva ulica 40A, 2000 Maribor
Delavnica, kjer si s tiskanjem popestrimo oblačila.
KAJ SE NA DELAVNICI NAUČIMO?
Na delavnici spoznamo preprosto tehniko tiska s šablonami, tiskarske paste, možnost prelivanja barv in kombiniranja različnih vzorcev.

KAKO SE PRIJAVIM?
Za prijavo mi piši na nina@ninarozina.com.
Ko prejmem izpolnjeno prijavnico, vam izdam račun, ki ga je potrebno poravnati do delavnice.
Cena za delavnico je 35 eur.

DODATNE INFORMACIJE
Delavnica je primerna za začetnike in nadaljevalce.
Tečaj poteka v manjših skupinah (največ 6 oseb), saj je pristop k poučevanju individualen.

Na delavnico prinesi svoja oblačila, ki jih bomo potiskali. Primerne so majice, krila, srajce, hlače, posteljnina, prti, itn. Pozor, blago naj bo v čim večji sestavi bombaža ali drugih naravnih materialov in v svetlih odtenkih.

Vse ostalo, kar potrebujemo za tiskanje, bo brezplačno na voljo v delavnici.

Delavnico vodi Nina Holc, diplomirana oblikovalka tekstilij in oblačil, ki se ukvarja z gledališko kostumografijo in oblikovanjem za lastno blagovno znamko NI (nikoli isto / never identical). Oblačila in modni dodatki NI so unikatni in izdelani z veliko pozornosti do detajlov. Najbolj poznane so rute s cofki, ki so čudovit modni dodatek, prav vsaka od njih pa ima svoj značaj. V zadnjem času se Nina veliko posveča tudi ustvarjalnim delavnicam, ki so namenjene vsem generacijam.

ZA DODATNA VPRAŠANJA so vam na voljo po e-pošti.

Povezava do originalnega članka

Lajf Kouč
2026-04-15 20:00 - 22:00 | Maribor center / Dvorana generala Maistra
“Življenjski trener” je močna monodrama, v kateri Dragan Marinković Maca z brutalno iskrenostjo in bolečim humorjem razgalja današnjo družbo. Predstava pokaže svet, v katerem so morala, poštenost in ljubezen postali relikti preteklosti. Skozi lucidne monologe Maca občinstvo vodi od smeha do tišine ter razkriva civilizacijo, ki je pozabila na pogovor, ljubezen in sočutje.
Opominja, da v lovu za stvarmi, ki jih ne potrebujemo, izgubljamo smisel življenja in ljudi, ki jih imamo radi. Predstava je grenak smeh in topla solza hkrati – diagnoza našega časa in ogledalo, v katerem smo vsi mi.
„Lajf Kouč“ zadene, izzove in razbije, a hkrati nosi upanje, da smo lahko boljši. Občinstvo odhaja s smehom in cmokom v grlu, saj se za vsako šalo skriva vprašanje: kako dolgo bomo prenašali ta cirkus življenja? Igralčev glas je glas generacij, utrujenih od laži in površnosti.
Na koncu Maca ostane sam – brez maske in brez poziranja. „Lajf Kouč“ je več kot predstava, je opomnik, da je biti človek največja umetnost.
Predstava je v srbskem jeziku.
Nakup vstopnic ni mogoč na blagajni Narodnega doma. Za več informacij se obrnite na organizatorja Bit events d.o.o.

Povezava do originalnega članka

Razstava 80 let Koncertne poslovalnice
2026-04-16 00:01 - 2026-04-19 23:59 | Maribor center / Ulica škofa Maksimilijana Držečnika
Drugačen pogled, ki pomete s predsodki
Kaj odlikuje velike umetnike? Pogum za nove perspektive, za ustvarjanje umetnin, ki s svojo presegajo okvirje utečenega in vsakdanjega. V Koncertni poslovalnici Narodnega doma Maribor, ki v marcu 2026 obeležuje svoj osemdeseti rojstni dan, sprejemamo njihov izziv. Prepričani smo namreč, da je – če želimo svet okoli sebe spoznavati in sprejemati v vsej njegovi raznoterosti – nujno potreben pogum za drugačne, tudi neobičajne uvide v klasično glasbo. Zato boste v programih Orkestrskega, Komornega in Mladinskega cikla ter Festivala Maribor našli tudi celo vrsto koncertov, ki presegajo običajne okvirje in zidove koncertnih dvoran. Namenili smo jim razstavo, ki bo od 16. marca do 19. aprila na ogled v Ulici škofa Maksimiljana Držečnika.
V skladu z motom jubilejne koncertne sezone, ki je osmico obrnil v simbol neskončnosti, tudi s to razstavo obračamo perspektive, s katerih se oziramo na delovanje Koncertne poslovalnice pa tudi na klasično glasbo nasploh. Ta v delu najširše javnosti pogosto še vedno velja za resno, zahtevno in težko razumljivo umetnost, ki nima stika s sedanjostjo. Pa je vse prej kot to, kar bodo na najlepši način pokazale izbrane fotografije Dejana Buluta, Žana Osima in Blaža Črniča, posnete na koncertih Orkestrskega, Komornega in Mladinskega cikla ter Festivala Maribor.
Na njih ne boste videli frakov in metuljčkov, temveč kavbojke in tatuje. Glasbenike boste zaman iskali na pološčenih parketih ali pod kristalnih lestenci, koncertirajo namreč tudi med betonskimi zidovi, popisanimi z grafiti, pa tudi na prostem – pod reflektorji Festivala Lent, na obrežju Drave ali v Mestnem parku. Ugotovili boste, da za obiskovanje koncertov klasične glasbe ni treba biti poznavalec, saj v njih uživajo celo dojenčki in malčki, na njih pa zazvenijo tudi disko glasba, mobilni telefoni in celo zelenjava!
Vse to je so koncerti klasične glasbe, vse to je Koncertna poslovalnica! Sodobna, dinamična razmišljujoča, radovedna in kdaj tudi drzna institucija, ki sledi bistveni lastnosti ustvarjalnosti: pogumu za drugačnost.
Več o zgodovini Koncertne poslovalnice si lahko preberete na povezavi.

Povezava do originalnega članka

Pogovor z Andrejem NIKOLAIDISOM
2026-04-16 17:00 | Maribor center / Glazerjeva dvorana Univerzitetne knjižnice Maribor (Gospejna ulica 10, Maribor)
V sklopu Festivala slovanskih književnosti vas vabimo na pogovor s črnogorskim pisateljem Andrejem Nikolaidisom.
Andrej Nikolaidis (1974) je avtor več zbirk zgodb in romanov Zakaj Mira Furlan (1996), Oni! (2001), Mimesis (2003), Sin (2006), Prihod (2009), Odlašanje. Parezija (2012), Devet (2014) in Madžarski stavek (2017) ter knjig esejev Balkanska rapsodija (2007), Homo Sucker: poetika Apokalipse (2010) in Melanholija levice: menjava straže (2015).
Njegovi romani so bili izdani v 20 izdajah v različnih evropskih jezikih, med drugim v angleščini, nemščini, slovenščini, italijanščini, turščini … Za svoje literarno delo je prejel številna priznanja, med drugim nagrado britanskega PEN-a za prevedeno književnost v Londonu.
Za roman Sin je prejel nagrado Evropske unije za književnost (EUPL). Za roman Madžarski stavek je prejel nagrado Meša Selimović, za knjigo esejev Kronika propada pa trinaestojulsko nagrado, najvišje državno priznanje v Črni gori. Deluje kot kolumnist črnogorskega portala CDM.
S pisateljem se bo pogovarjal Nino Flisar. Veseli bomo vašega obiska!

Povezava do originalnega članka

RAZSTAVA: NAPETOST SVETLOBE - GREGOR PRATNEKER
2026-04-16 17:00 - 2026-05-07 18:00 | Maribor center / Trafika ob Mestnem parku
Razstava slik Gregorja Pratnekerja.
Slikar Gregor Pratneker je posebej za naše razstavišče v Trafiki ob parku ustvaril novo serijo umetniških del pod skupnim naslovom Napetost svetlobe. Kaj in kako naj ostane “v napetosti”, bo pa naša mala hiška v Mestnem parku zagotovo dobila vse odtenke svetlobe. Slikar Gregor Pratneker (1973) se je s slikarstvom začel ukvarjati v devetdesetih. Živi in ustvarja v Mariboru.
Leta 2006 je diplomiral na Oddelku za likovno umetnost na Pedagoški fakulteti v Mariboru z diplomsko nalogo “Slikarske vedute Maribora”. Med leti 2007 in 2012 je podiplomsko študiral na Akademiji za likovno umetnost in oblikovanje v Ljubljani, kjer je tudi leta 2012 magistral z nalogo “Abstrahiranje in deformacije oblik v mojem slikarstvu”.
V zadnjem ustvarjalnem obdobju se posveča predvsem krajinam – gozdovom, ki pa jih lahko slika plein air ali v ateljeju. Je prejemnik več domačih in tujih nagrad.
Razstava bo na ogled do 7. maja in sicer:
– ob torkih in četrtkih od 16:00 do 18:00
– ob sobotah od 10:00 do 12:00

Povezava do originalnega članka

Kakšno ime pa je to?
2026-04-16 18:00 - 19:40 | Maribor center / Slovenska ulica 27, 2000 Maribor
Prva slovenska uprizoritev komedije, ki z duhovitostjo in sarkazmom razkriva psihološke plati družinskih odnosov ob izbiri imena za nerojenega otroka.
V sodobni francoski komediji Kakšno ime pa je to?! (2010) sta avtorja Matthieu Delaporte in Alexandre de La Patellière pronicljive dialoge vpela v domače okolje, ki nehote razkrije psihološko drobovje današnje družbe. Na videz običajen večer v krogu družine in prijateljev zmoti drobna provokacija – izbira imena za nerojenega otroka. Kar se sprva zdi kot nedolžen začetek, se hitro razvije v vrtinec sarkazma, predsodkov, ranjenih egov in potlačenih bolečin, ki so vsem bolj domače, kot bi si želeli priznati.
Prvo slovensko uprizoritev bo na Mali oder postavil mlad madžarski režiser Bálint Szilágyi, ki se sprašuje, kdo postanemo, ko se prenehamo cenzurirati, in kaj ostane od prijateljstva po izbruhu iskrenosti. Uprizoritev bo pokazala, kako velika drama se lahko skriva v eni sami besedi ali imenu.
Igrajo: Ana Urbanc, Kristijan Ostanek, Matija Stipanič, Vojko Belšak, Eva
Vstopnice –> TUKAJ!

Povezava do originalnega članka

Evropska trivia: Imaš Evropo v malem prstu?
2026-04-16 19:00 - 21:00 | Kulturni inkubator
Mladinski družabni večer
IMAŠ EVROPO V MALEM PRSTU?
Četrtek, 16. april 2026 // ob 19.00 // Kulturni inkubator
Ob Evropskem tednu mladih pripravljamo mladinski družabni večer: Evropska trivia za mlade bo v četrtek, 16. aprila 2026, ob 19. uri v Kulturnem inkubatorju.
Namen? Malo tekmovalnosti, veliko dobre volje in še več spodbude za aktivno državljanstvo mladih
Kako bo potekalo?

ekipe se boste pomerile v 5 tematskih sklopih,
dogodek brez telefonov (ja, res ),
pavze za druženje & prigrizke,
na koncu pa… 🏆 nagrade za TOP 3 ekipe!

Zberi svojo ekipo in se prijavi na: eva.zunec@mkc.si
Da bomo imeli Evropo na dlani!

Povezava do originalnega članka

Evropski trivia večer: Imaš Evropo v malem prstu?
2026-04-16 19:00 - 21:00 | Kulturni inkubator
mladinski družabni večer
IMAŠ EVROPO V MALEM PRSTU?
Četrtek, 16. april 2026 // ob 19.00 // Kulturni inkubator
Ob Evropskem tednu mladih pripravljamo mladinski družabni večer: Evropski trivia večer za mlade bo v četrtek, 16. aprila 2026, ob 19. uri v Kulturnem inkubatorju.
Namen? Malo tekmovalnosti, veliko dobre volje in še več spodbude za aktivno državljanstvo mladih
Kako bo potekalo?

ekipe se boste pomerile v 5 tematskih sklopih,
dogodek brez telefonov (ja, res ),
pavze za druženje & prigrizke,
na koncu pa… 🏆 nagrade za TOP 3 ekipe!

Zberi svojo ekipo in se prijavi na: eva.zunec@mkc.si
Da bomo imeli Evropo na dlani!

Povezava do originalnega članka

Paolo Angeli
2026-04-16 20:30 | Maribor center / Narodni dom Maribor
Izjemno glasbeno doživetje
Koncert Paolo Angeli ponuja izjemno glasbeno doživetje, kjer umetnik sam ustvari zvok celotnega orkestra. S svojo edinstveno 25-strunsko preparirano sardinsko kitaro, opremljeno s pedali, kladivci in drugimi dodatki, združuje elemente basa, violončela, harfe in tolkal.
Njegov samosvoj slog prepleta tradicionalno sardinsko glasbo, improvizacijo ter vplive sodobnih izvajalcev, kot sta Radiohead in Björk. Rezultat je bogata, atmosferična glasba med post-rockom, minimalizmom in mediteranskim izročilom.
Angeli, ki že več kot tri desetletja razvija svoj instrument in izraz, je mednarodno priznan umetnik z bogato diskografijo. Na koncertu bo predstavil svoj novi album Lema in občinstvu ponudil redko priložnost za srečanje z glasbo, ki hkrati navdušuje, preseneča in vabi k poglobljenemu poslušanju.

Vstopnice:

15 € redna cena
10 € študenti, dijaki

Nastopajoči: Paolo Angeli
– preparirana sardinska kitara, vokal

Povezava do originalnega članka

Festival Odprte hiše Slovenije 2026: Vsa merila arhitekture
2026-04-17 09:00 - 2026-04-19 18:00 | Maribor center / Maribor z okolico
Arhitekturni festival Odprte hiše Slovenije (OHS) bo od 17. do 19. aprila 2026 obiskovalcem omogočil brezplačen ogled več kot 100 slovenskih arhitekturnih projektov pod vodstvom strokovnjakov.
V Mariboru si boste lahko ogledali zasebna stanovanja, enodružinske hiše, izobraževalne in kulturne ustanove, gradbišča ter poslovne in turistične objekte.
Med njimi gradbišče Centra Rotovž (sobota 18.4, 10.00 in 11.30) na Rotovškem trgu, prenovljeno Najstarejšo trto na svetu (nedelja, 19.4. ob 14.00 in 15.00), ter revitalizacijo Langerjeve vile z okolico (sobota 18.4, 12.00 in 13.30).
Obiščete lahko Zdravstveno postajo Magdalena (nedelja, 19.4. ob 10.00, dodatni termin ob 11.00), čudovit kulturni prostor in arhitekturni biro Studio Habitat (petek 17.4, 17.00 in 18.00), Umetnostno galerijo Maribor (nedelja 19.4, 12.00) in zasebno stanovanje MP31.2 (sobota 18.4, 14.00 in 15.00).
Prijave na vse oglede so obvezne in možne preko spletne strani OHS od vključno 8. aprila dalje.
Vabljeni!
Foto: Spekter. 70 let Zbirke UGM, otvoritev, 2. 2. 2024, Umetnostna galerija Maribor, avtor fotografije: Janez Klenovšek

Povezava do originalnega članka
